Huvitav, kui palju tähelepanu sa pöörad oma väärtustele?
Väärtused on miski, mis tekitavad sinus erilisi tundeid;
asjad, mille suhtes oled innukas ja kirglik.
Tugevad väärtused viivad õigete otsusteni
ning arvestavad alati ka teistega.
Nii tore, et oled taas vaatamas Hillsong TV'd.
Räägime väärtustest - sinu väärtustest ja tulevikust.
Usun, et su väärtused loovad ühe raamistiku,
mille sisse rajada üks korralik tulevik.
"Sinu väärtused - sinu tulevik."
See on teema, millest rääkisin nii meie õpilastele kui meeskonnale.
Teema, mille kohaselt su väärtused määravad ära su tuleviku.
Kui ma küsiks kõigilt siinolijailt,
mis on need väärtused, mis raamivad sinu elu,
siis huvtav, kui selgelt sa oskaks neid määratleda?
Sest tegelikult on oluline teada,
millistele väärtustele me rajame oma abielud, pered ja karjääri.
Väärtused on miski, mis annavad tooni me elule.
Minu kõne tugineb Markuse 14:3'le ja Johannese 12 ptk'le,
mis mõlemad räägivad loo Maarjast.
Tema väärtused olid enam kui paigas,
sest ta võttis ühe tohutult kalli võideõli
ja kallas Jeesuse sellega üle.
Nägin kusagil internetis,
et eeldavasti oli selle õli väärtuseks mingi 65-70 000 USA dollarit.
Piibli ajal oli selle hinnaks 300 teenarit ehk terve aasta palk.
Kuid Maarja jaoks ei omanud see mingit tähtsust
võrreldes sellega, kui väga ta väärtustas Jeesust.
Nii et ta avas selle õlipudeli ja võidis sellega Jeesust.
See oli miski, mis raamis Maarja elu.
Jeesuse väärtused olid samuti väga selged,
sest kui osa inimesi hakkas Maarja tegu kritiseerima,
öeldes et selle õli eest oleks võinud raha saada
ja hoopis vaeseid aidata.
Siis Jeesus ütles seepeale: "Jätke ta rahule!
Ta on teinud midagi head ja teinud seda mulle."
Jeesuse väärtusteks olid täiega nii Isa Jumal kui inimesed.
Jeesus armastas ja armastab endiselt nii Isa,
kadunud hingi, vaeseid ja kogudust.
Need on 4 konkreetset asja,
mille kohta Piibel ütleb, et Jeesus armastab neid.
Nii et Tema väärtused on seotud nende valdkondadega.
Kuid mu palve on, et meie väärtused oleks samad Maarja omadega -
et need oleksid Jeesuse kesksed.
Ja et me jagaks ka samu väärtusi, mis Jeesusel olid.
Markuse 3 ptk's kutsutakse kriitikuid vaid kellekski "rahva seast",
kuid Johannese 12:4-6 annab teada, et selleks oli Juudas Iskariot.
Juudas oli see, kes ütles,
et õli oleks võinud maha müüa ja raha vaestele anda.
Kuid Piibel ütleb, et ta ei öelnud seda murest vaeste pärast,
vaid seepärast, et tema oli rahade ülevaataja.
Tema oli see, kelle käes oli rahakott ja kes kandis hoolt rahaasjade eest.
Ehk siis otse öelduna - tal oli käpp sees.
Nii et tema väärtused olid seotud rahaga.
Tahaksin väga loota,
et meie väärtused on kõrgemad, kui lihtsalt raha,
sest me tahame elada asjade nimel, mis on igavikulised.
Loodan ka, et me koguduse väärtused on igavikulised.
Kui Maarja selle õlipudeli avas, täitis selle aroom kogu maja.
Milline aroom täidab sinu elu ja sinu maailma? Sinu kodu?
Meie kogudust siin?
Milline aroom lähtub me väärtustest?
See on see küsimus, mida tahaksin küsida.
Sõnaraamat kirjeldab väärtusi sotsiaalsel tasandil järgnevalt:
"Väärtused on ühiskonna ideaalid, harjumused ja institutsioonid,
mida inimesed ja grupid efektiivselt oluliseks peavad."
Muide, see sõna "efektiivselt" tähendab teatud tunnete kaasnemist.
"Need väärtused tekitavad teatud tundeid,
mis võivad olla kas positiivsed või negatiivsed."
Kuid vaadakem seda veidi teisiti:
"Väärtused on koguduse ideaalid, harjumused ja institutsioonid,
mida koguduseliikmed efektiivselt oluliseks peavad -
olgu need siis positiivsed või negatiivsed."
Rääkides meie kogudusest,
siis millised väärtused raamivad meie kogudust?
Mis on need asjad, mis õhutavad üles me tunded;
asjad, mille suhtes oleme innukad ja kirglikud?
Mu palve on, et oleksime innukad kõigi õigete asjade osas,
mis väärtustena annaksid raamistiku kogu me kogudusele ja tulevikule.
Sest ma olen enam kui veendunud, et kui me rajame õigetele alustele,
pole Jumala tegudel meie seas piire.
Miski ei saa peatada Jumala tegusid meie koguduse inimeste eludes;
ka mitte meie juhtide, võtmeisikute ja koguduse tuumiku seas.
Usun, et selle tulemusena, et paljud teist on osa meist siin
ja et me ühiselt rajame ühistele väärtustele,
saavad paljud elud mõjutatud ja võimsalt muudetud.
Mis on see, mille osas sa oled innukas?
Mis on need asjad, mille osas me koos oleme innukad?
Minu jaoks pole küsimus vaid mingis ametlikus väärtuste kogus,
mistõttu olen lihtsalt spontaanselt pannud kirjad mõned punktid,
mis võiks olla meie koguduse väärtused.
Esimene on see, et me väärtustame Jeesust
ja Tema armu sõnumit.
Me usume Isasse Jumalasse ja Poega Kristusesse,
me usume Püha Vaimu ja sellesse, et kõik need kolm on üks.
Me usume ülestõusmisse; sellesse, et me tõuseme kord surnuist.
Me usume Jeesuse nimesse.
Minu jaoks peab kogudus absoluutselt tuginema Jeesusele Kristusele,
kes on meie Issand.
Kuid mis on veel me väärtused?
Esimene, mille kirja panin, oli Jeesus ja Tema sõnum armust.
Teiseks - me väärtustame kodusoojust ja kõigi kaasamist.
Seda, et kõik on teretulnud.
Sest kes iganes soovib, peab saama tulla Jumala juurde.
Minu jaoks on see väärtus.
See, et me kaasame kõiki nii oma südame kui sõnumi poolest,
on minu jaoks vaieldamatu väärtus.
Me pole mingi sekt kusagil suletud uste ja väravate taga,
kuhu pääsevad sisse vaid liikmed.
Me oleme täiesti vastupidised,
et igaüks, kes tahab leida Jumalat, võiks tulla kirikusse.
Ja kui sa peaks leidma end üks päev mõne haisva kodutu kõrval istumas,
siis tea, et me tahame jõuda ka temani
ja teeme selleks kõik, mis tarvis,
sest me tahame olla avatud kõigile.
Olen varem maininud ka seda,
millised inimesed pole teretulnud meie seas
ja nende alla kuuluvad pahatahtlikud ja halbade kavatsustega inimesed.
Üks meie väärtusi on ka see, et me armastame kogudust tervikuna.
Me armastame Jeesuse Kristuse kogudust
ja liigume kaasa selle eesmärkide ning sihtidega.
Meie konverentsi teemagi on see,
kuidas elada ja aidata kaasa kohalike koguduste tegemistele.
Tänu Jumalale, et kõik me kogudused on täis inimesi,
kes armastavad Tema kogudust
ja kes panustavad oma eludega nii mitmetel eriviisidel,
et teenida Jumalat.
Ma usun täiega koguduse potentsiaali,
seniks kuni meil jagub indu ja südant.
Jumala kristlik kogudus elab sageli allapoole oma tegelikku potentsiaali,
kuigi mina usun täiega koguduse suurde potentsiaali.
Jeesus tundis rõõmu nii oma üleüldisest ristikogudusest,
kui kohalikust kogudusest, kus rahvas, Tema pruut, koos käib.
Seetõttu usun, et peame andma endast kõik,
et Jeesuse kogudus saaks kindlalt rajatud siin maa peal,
oleks terve ja elujõuline ning liiguks edasi.
Sellist asja nagu täiuslik kogudus pole maailmas olemas.
Me väärtustame ka inimeste potentsiaali.
Minus tekitab tõelist elevust see,
kui inimesed täidavad oma potentsiaali
ja on kõike seda, kelleks-milleks Jumal on neid kutsunud.
Näha seda, kuidas inimesed täidavad Jumalast antud eesmärki ja kutset,
on see, milleks kogudus üldse eksisteerib.
Rajada Kristuse keskseid ja Piiblile tuginevaid kogudusi,
mis muudavad inimeste mõtteviisi
ja aitavad kristlastel avaldada mõju kõigis eluvaldkondades.
Minu jaoks on see väärtus omaette ja mitte lihtsalt mingi idee kusagilt.
Me väärtustame inimestes peituvat potentsiaali
ja ükskõik, millistena nad ka me kogudusse ei tuleks -
siit välja minnes käivad nad hoopis sirgema seljaga,
mis puudutab nende suhet Jumalaga ja Tema eesmärkide täitmist oma elus.
Kogudusena väärtustame ka põlvkondi ja põlvkondlikku mõtlemist.
Mulle nii meeldib see!
Muide, vaatasin täna just ühte fotot oma onutütrest,
kes sündis siis, kui ma sain 20-aastaseks,
nii et ta on siis 40-aastane.
Ta saadab mulle aegajalt erinevaid pilte,
mis jäid vist tema kätte ajast, kui mu vanemad surid.
Nii et ta riputab neid pilte Instagrami üles ja mulle meeldib see.
Siin on üks foto ristimisest, kus Peter Kelly sai 1979.a ristitud.
Mulle täiega meeldib see pilt, sest ma mäletan seda päeva
ja seda ristimist.
Peter ja Kelly on endiselt me koguduse liikmed
ja ühe meie tütarkoguduse pastorid.
Mõlemad nende lapsed teenivad Jeesust,
kellest üks, Gabe, on oma naise Shannonga meie kirikus
ja neil omakorda on juba lapsed, kes kasvavad üles koguduse keskel.
Minu jaoks on see väärtus, sest me väärtustame põlvkondi.
Me väärtustame ka lõbu ja naeru.
Mulle meeldib me koguduse juures see,
et meil võib üks hetk olla nalja nabani
ja järgmine hetk me ülistame Jeesust kõige täiega.
Mulle meeldib, et meil on luba nautida elu ja eluteekonda,
nautides kõige selle keskel ka lõbusaid aegu.
Psalmides 100:2 peitub üks väärtus: "Teenige Issandat rõõmuga!"
Mitte kurbuse ega vihaga, aga rõõmuga.
See on üks meie koguduse väärtustest
ja seetõttu on me eesmärk muuta me kogudus paigaks,
mida ei pea kuidagi välja kannatama, aga mida võib nautida kõige täiega.
Kas sa pigem kannataks välja igavesti veniva tunni,
või naudiks Jumala ligiolu rõõmsas, tähistavas atmosfääris?
Samas muidugi tuleb ära tajuda, millal ka olla tõsine,
sest mitte igasugune naermine ei tähenda,
et tegu on Jumalast lähtuva rõõmu või naeruga.
Väga palju väliselt naljakaid kujusid on seesmiselt suures masenduses.
Nii et küsimus pole naljas ja naerus nalja ja naeru pärast,
vaid Jumala töös meie sees, mis annab meile võime nautida elu.
Vahel jälle, olles kõige kehvemas seisus,
vajadki sa just pisut lõbu ja naeru.
Üks mu eesmärke on see,
et inimesed lahkuksid kogudusest rõõmsamana, kui siia tulles.
Tahan, et me koguduses valitseks elu vaim,
mis ikka ja jälle tõstab üles Jeesuse nimel.
Need oleks siis minu väärtused.
Kuid ma küsisin ka osade teiste inimeste käest,
millised oleks meie koguduse 5 peamist väärtust
ja nad kõik vastasid suht ühtemoodi.
Üks esimesi vastajaid oli pastor Lucinda Kaplinnast,
nii et ma toon kiiresti tema vastused esile.
Ta ütles, et üle kõige me armastame ja väärtustame Jeesust.
Me kogudus tugineb inimestele, kes armastavad Jeesust
ja on kirglikud Tema suhtes.
Teiseks: me armastame inimesi, sest nad on kõige tähtsamad.
Koguduse jaoks on kõige tähtsam hoida kõige tähtsamad asjad esikohal,
kelleks on Jumal ja inimesed.
Sest Jumal armastas maailma nii palju, et andis oma elu selle eest,
mistõttu iga inimene on tähtis.
Kolmandaks on armastus koguduse vastu.
Kirglikkus Jumala koguduse vastu on meid alati haaranud
ja mu palve on, et see võiks ka alatiseks jääda nii.
Meil on tugevad alused, mis on teinud meid tugevaks.
Me oleme hullumeelselt kirglik rahvas, kes teeb, mis iganes,
et näha kogudust edasi minemas.
Mulle nii meeldib see!
Ja siis ta lisas, et me armastame naeru ja elu.
Üks me väärtusi on hoida alal rõõmu ja lõbusust kõiges,
mida me teeme.
Üks tark mees ütles kord Psalmides 100:2
"Teenige Issandat rõõmuga!"
Selle targa mehe all pidas ta kindlasti silmas psalmisti,
kuigi pean siinkohal tõdema, et ka mina olen seda mõtet
aastate jooksul mitmeid kordi väljendanud.
Kuna ta aga on naine ega suutnud pidada kinni 5-punktist,
lisas ta veel...
"Me armastame suurepärasust.
Suurepärasus ei tähenda täiust, vaid parimat, mis meil on anda.
Me teenime suurepärast Jumalat, kes väärib me parimat."
Ja lõpuks ta lisas veel:
"Vankumatu pühendumine põlvkondadele"
ja siis kolm sõna:
"Ülestõstmine, vabastamine ja juhtimine
igas vanuses inimeste seas."
Usun tõesti, et see on väärtus me koguduses.
Ja lõpetuseks on ta pannud:
"Iga inimese ehk indiviidi väärtustamine.
Iga inimene on tähtis!"
Mulle meeldivad need mõtted, sest kui me räägime väärtustest,
siis me ei saa rajada teiste inimeste arvamustele ja tõekspidamistele.
Sa ei saa seda teha isegi oma isiklikus elus,
kelle iganes arvamused need ka poleks,
kes püüavad sind nendega piirata ja valitseda.
Su väärtused peavad lähtuma kolmest asjast, milleks on:
1. Su veendumused, mis on tugevalt paigas.
2. Su südametunnistus,
mis aitab sul elada selle järgi, mida sina pead õigeks.
3. Su kutsumine, milles näed oma saatust.
Miski, mille suhtes oled kirglik ja innukas.
See, mille suhtes tunneme hästi ja mida peame õigeks
ja mida ka Püha Vaim me sees me südame kaudu kinnitab.
Ja lõppeks - mis on see ülim eesmärk või saatus, mis on sellega seotud.
Nii et las ma küsida veelkord su käest sinu väärtuste kohta.
Sest kui sul pole väärtusi,
siis ka see on mingis mõttes väärtus, millele su elu tugineb.
Mõistad sa?
Ehk siis väärtuse puudumine on siiski kui väärtus,
millele sa oma elu rajad.
Väärtustades Jeesust nii palju, täitis Maarja kogu maja hea aroomiga.
Rääkides aroomist, siis iga elu kannab endas oma aroomi.
Küsimus vaid on, on see magus või haisev aroom?
Magus või haisev aroom?
Seetõttu on äärmiselt kurb, kui miski, mille Jumal lõi imeliseks,
saab inimeste puudulike väärtuste või tõekspidamiste tõttu haisuks.
Seda seetõttu, et nad ei ela oma eesmärki ja saatust välja,
või on teinud elus valesid valikuid.
Nii et selle asemel, et kanda oma elus edasi imelist aroomi,
kannavad nad hoopis kohutavat haisu.
Seetõttu peame olema väärtustest juhitud inimesed.
Muide, väärtustega käib kaasas ka tohutu eelis,
sest me saame rajada oma väärtused Jumala Sõnale.
Minu jaoks on väärtuste tugevaimaks aluseks
Jumala Sõna.
Olles Jeesusesse uskujad ja Tema järgijad;
olles Tema armu lepingu osalised
ja saades osa kõigest sellest õpetusest...
Milline ülivõimas alus meie väärtustele!
Nii et mis iganes su väärtused ka poleks -
nad peavad esimese asjana olema joones Jumala Sõnaga.
See annab su elule hea stardi!
Samas ära unusta, et su väärtused annavad kuju ka su tulevikule.
Ma üldse ei kahtlegi selles.
Usun, et meie koguduse väärtused, mis on kandnud meid aastaid
ja mida oleme hoidnud oma südame ligi...
Kõik need asjad, mille osas oleme olnud kirglikud,
on asjad, mis on toonud meile õnnistuse
läbi Jumala väe ja puudutuse.
Nii et ma tahan, et me jääks nende väärtuste juurde
ega muutuks kuidagi lohakaks või ükskõikseks nende suhtes.
Et me ei laseks end kuidagi pimestada ega petta millestki,
jõudes punkti, kus me väärtused ei lähtu enam igavikust ja eesmärgist.
Mulle nii meeldib Koguja 3:11 ja seda eriti laiendatud Piibli tõlkes,
kus igaviku kohta on öeldud,
et see on "jumalikult rajatud eesmärgi tunnetus".
Minu meelest on see üks võrratu kirjakoht
ja üks võrratu kirjeldus igavestest väärtustest.
Jumalikult rajatud eesmärgi tunnetus.
"Jumal on pannud igaviku inimese südamesse -
jumalikult rajatud eesmärgi tunnetuse,
mis toimib läbi ajastute
ja mida mitte keegi teine peale Jumala ei saa rahuldada." (Koguja 3:11)
Mitte keegi teine peale Jumala ei saa rahuldada
seda jumalikult rajatud eesmärgi tunnetust.
Aamen.
See on see, mida Piibel ütleb igaviku kohta inimeste südameis.
Nii et me väärtuste jaoks on oma kindel raamistik.
Mul on nii hea meel,
et rääkisime Bobbie'ga enne abiellumist
tulevikust, mida ootasime ja millesse uskusime.
Sellest, mis oli meie jaoks tähtis ja millele rajada oma suhe ja abielu.
Need väärtused pole olnud raamistikuks
ainuüksi me perele ja teenistusele koguduses,
aga need on ehitanud üles elu,
kus me täname Jumalat Ta ustavuse eest.
Seetõttu usun vägagi väärtustesse.
Oleme alati väärtustanud kogudust
ja teadnud, et see on osa me elust ja me maailmast.
See on olnud, on ja jääb alatiseks üheks me prioriteetidest.
Me armastame Jumala kogudust ja usume sellesse,
samas teades, et täiuslikku kogudust pole olemas.
Ja kui keegi arvabki, et on, siis niipea, kui ta sealt sisse astub,
pole see kogudus enam täiuslik.
Ehk siis täiuslikku kogudust pole olemas.
Küll aga on olemas palju häid ja võrratuid kogudusi.
Rääkides väärtustest,
siis parim, mida enda ja oma laste jaoks teha saad,
on otsustada väärtustada kohalikku kogudust
ja panustada oma eludega sinna.
Võid enda kaasata kogudusse ja aidata kaasa vabatahtlikuna.
Kogudused on eluterve keskkond ka laste jaoks,
kus nad õpivad erinevaid elulisi lugusid,
millele hiljem oma elud rajada.
Noored võivad leida sealt omasuguste grupid,
kus valitseb nö positiivne pinge,
mida teismelised vägagi igatsevad.
Samas aga saate te kõik osa heast ja kinnitavast õpetusest.
Minu meelest on see igati hea väärtus, millele oma elu rajada.
Sa võid ehk mõelda:
"Enne läheb Issanda päike looja, kui mina kirikusse lähen!"
Kuid tead, mis - proovi siiski!
Päike ei pruugigi looja minna ja sulle võib isegi meeldida seal!
Ma usun, et sulle meeldiks!
Olen alati eesmärki oluliseks pidanud,
kuid kui sa ei tea oma eesmärki
või su usk pole kelleski,
kes saaks aidata sul täita oma eesmärki,
siis see on päris raske.
Käisin ülikooli ajal ühes kristlikus grupis,
kus rääkisime elust ja Jumalast.
Kuid oma hinges olin üsnagi enesele keskendunud,
mõeldes, kuidas küll mina oma eesmärgi leian?
Sest ma ei tundnud veel tookord Jeesust isiklikult.
Mõtlesin endamisi, et miks ma küll nii õnnetu olen?
Nägin inimesi enda ümber, kes ei otsinud tõde
ja olid palju õnnelikumad.
Nii et mul polnud aimugi, kuidas elada elu,
mida oma alateadvuses ette kujutasin.
Üks päev üks tüdruk me grupist helistas mulle ja ütles:
"Ma tean, et oled küll Jumalast eemale jäänud,
kuid kas tahaksid minuga kirikusse tulla?"
Nii et üks õhtu peale tööd otsustasingi minna.
Kõik olid nii elavad ja kuidagi nii eesmärgi kindlad.
Nii et ma käisin seal mõnda aega, kuni ühel õhtul jutlustaja ütles:
"Religiooni probleem on selles, et see viitab näpuga sinu peale
ja sellele, mida sina pead tegema, et Jumalaga asjad korda saada.
Kuid kristlus viitab Jeesusele.
Küsimus pole sinus, vaid Temas."
Ja ma mõtlesin, et sellist asja pole ma veel kuulnud
ja see mõjus mulle täiega.
Nii et ma andsin oma elu Kristusele, mis toimus 3,5 aastat tagasi.
Pole kordagi peale seda tagasi vaadanud.
Sina teed kõik uueks
Eile ja igavesti ei muutu su armastus kunagi
See lootus ei haju kunagi, halleluuja!
Mu usk on asjades, mis nähtamatud
Tuues elu sinna, kus seda varem pole olnud
Kuulutades olematut otsekui olevat
Olen elus ja elav Sinus
Sina teed kõik uueks
Eile ja igavesti ei muutu su armastus kunagi
See lootus ei haju kunagi, halleluuja!
Taevad on avatud ja ma tean, et olen valitud
Olen elav Sinus, olen elav Sinus
Issand, Sa taastad kõik oma nime auks
Olen elav Sinus, olen elav Sinus
Taevad on avatud ja ma tean, et olen valitud
Olen elav Sinus, olen elav Sinus
Issand, Sa taastad kõik oma nime auks
Olen elav Sinus, olen elav Sinus
Sina teed kõik uueks
Eile ja igavesti ei muutu su armastus kunagi
See lootus ei haju kunagi, halleluuja!
Eile ja igavesti ei muutu su armastus kunagi
See lootus ei haju kunagi, halleluuja!
Taevad on avatud ja ma tean, et olen valitud
Olen elav Sinus, olen elav Sinus
Issand, Sa taastad kõik oma nime auks
Olen elav Sinus, olen elav Sinus
Taevad on avatud ja ma tean, et olen valitud
Olen elav Sinus, olen elav Sinus
Issand, Sa taastad kõik oma nime auks
Olen elav Sinus, olen elav Sinus
UUS ÕPETUS
PASTOR BRIAN HOUSTON'ilt
EI ÜHTKI TEIST NIME
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
Järgmine peatus on 2 minuti pärast.
Tänud vaatamast taas Hillsong TV'd ja loodetavasti vaatad meid jälle!
Mu soov sulle on,
et oskaksid rajada tugevatele väärtustele elus.
Sest kui rajad oma elu seda raamivatele väärtustele,
saad rajada sellele ka oma tuleviku,
mis ületab su kõikvõimalikud unistused.
Seda tänu Jumala headusele ja ustavusele.
Ole õnnistatud ja ilusat nädalat sulle!
Tõlge: Anne-Ly Raukas